पाएं अपने शहर की ताज़ा ख़बरें और फ्री ई-पेपरडाउनलोड करें
लालसोट उपखंड मुख्यालय पर प्रताप नगर कॉलोनी में पिछले 4 माह में दो बार सड़क जाम कर धरना प्रदर्शन करने के बावजूद भी प्रताप नगर के कॉलोनी वासियों की पेयजल समस्या का समाधान नहीं हो पाया है । वार्ड बाशिंदों का कहना है कि धरने प्रदर्शनों के बाद प्रशासन द्वारा पाइप लाइन तो बिछा दी गई मगर उस में पेयजल आपूर्ति शुरू नहीं किए जाने के कारण उन लोगों को जो मटके पानी के लिए भी दूर-दूर तक भटकना पड़ता है । एकमात्र लगा सिंगल प्वाइंट बोरवेल भी पिछले 6 माह से खराब पड़ा है जिसके कारण दूसरों के यहां लगे बोरिंग ऊपर जाकर पानी लाने की मजबूरी बनी रहती है । मगर इन दिनों कोरोना संक्रमण के फैलने के कारण डर से लोग अब उन लोगों को घर में घुसने से भी मना कर देते हैं । ऐसे में पेयजल के संकट समस्या बनी हुई है। कॉलोनी के बाशिंदों ने उपखंड अधिकारी गोपाल जांगिड़ से मामले पर कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn